Carnelevarium
Carnelevarium, sive carnelevamen, sive carniprivium, est tempus festum ante  Quadragesimam praecipue in terris Catholicis diversis commissationibus celebratum. Nomen deducitur a more mediaevali sub Diem Cinerum carnis levandae vel removendae, nam carnelevarium erat ultimum tempus quo caro libere edi poterat. Hoc festum, circa finem hiemis incidens, etiam consuetudines paganas incorporat.

Praecipuum Carnelevarii est hilaritas hominum qui alienam vestem induunt, personas habent, saltant, clamant, bibunt, edunt. 

Die Cinerum autem omnia finita sunt, ut dicunt. Carnelevarii tempus incipit aut Sollemnitate Epiphaniae Domini sive die 6° mensis Ianuarii aut die Sancti Martini sive die 11° mensis Novembris. Carnelevarium Rhenanum exempli gratia incipit die Epiphaniae vel acuratius undecimo die undecimi mensis undecima hora et undecima minuta. 

Saepenumero Carnelevarium in regionibus Ecclesiae Catholicae Romanae celebratur, sed aliquando etiam in terris Protestantium, praecipue in urbe Helvetica Basilea, ubi autem Carnelevarium contra morem Catholicum post Diem Cinerum celebratur. In regionibus Alamannorum, carnelevarium Alamannicum multis moribus paganis celebratur.

Etymologia 

Plures opiniones sunt de vocabulo. Plurimi dicunt vocabulum de Latino verbo "carnem levare" ortum esse, quod ieiunia sequentia indicant.

Allii dicunt "carne vale!" simili sensu. 

Iterum allii dicunt "curri navalis" verbum esse origo vocabuli quia olim et nunc naves super rotas trans vias oppidanas trahuntur. Etiam fabula de nave stultifera etymologice huc spectat

Arces carnelevariae, ut dicuntur 
Maiora oppida in quibus Carnelevarium magna pompa valde celebratur arces cernelevariae appellantur. In multis terris orbis terrarum, arces Carnelevariae sunt.

Brasilia

Urbs Fluminensis

Civitates Foederatae Americae

Nova Aurelia

Germania 
Germania habet inter alia Carnelevarium Alamannicum et Carnelevarium Rhenanum. In Media Germania centrum Saturnalium oppidum Wasungen esse videtur.

Helvetia

Basilia (urbs) 
Dies ante iuiunia incipiunt die Lunae post diem Cinerum quarta hora pulsu matutino ut dicitur vel vulgo Morgenstraich. Exacte septuaginta duas horas bacchanalia manet. Matutino die Iovis quarta hora finitur.

Hispania 

Maxima Carnelevaria Hispaniae sunt in insulis Canariis et in Gadibus.

Italia

Venetia

Francia

Lutetia 

 Maslenitsa
Scurra
 Placentula antequadragesimalis

Bibliographia
Di Cocco, Iohannes Paulus. 2007. Alle origini del Carnevale: Mysteria isiaci e miti cattolici. Florentiae: Pontecorboli.

Alia coepta Vicipaediae

Nexus externus 
  Eberhard Forst: "De carnevario (vel carnelevario)" - Neulateinische Texte

!